**ሰሚናር ህዝቢ ኣብ ከተማ ሙኒክ፤**

**ብዕለት 30 መጋቢት 2019 ዕዉት ሰሚናር ኣብ ከተማ ሙኒክ (ደቡብ ጀርመን) ተኳይዱ። ኣብ መኽፈቲ ኣቦ-መንበር ሃገራዊ ሽማግለ ከተማ ሙኒክ ብዝኽረ ሰማእታት ድሕሪ ምኽፋት፡ንተሳተፍቲ እንቋዕ ድሓን መጻእኩም ድሕሪ ምባል፡ነዚ ሰሚናር ክህቡ ዝመጹ ኣባላት ኤምባሲ ሃገረ ኤርትራ ኣመስጊኑ።**

**ቀጺሉ ኣቶ ዮውሃንስ ወልዱ ፈጻሚ ጉዳያት ኤምባሲ ሃገረ ኤርትራ ኣብ ጀርመን፤ ዘለናዮ ናይ ሰላምን ምትሕግጋዝን መድረኽ፡ብግቡእ ተረዲእና ክንሰርሓሉ ናይ ኩልና ሓላፍነት‘ዩ እዚ ሓሓሊፉ ዝዝረብ ቤላ-ቤላው ከይሰማዕና ኣብ ስራሓትና ጥራይ ኣትኩርና ክንሰርሕ ይግባእ፡ድሕሪ ምባል፤ንኣገልግሎት ቆንስላዊ ጉዳያት ዝምልከትመብርሂ ድሕሪ ሂቡ። ድሕሪ‘ዚ እቲ መደብ ናብ ኣቶ ካሕሳይ ተወልደ ሓላፊ ህዝባውን ኮማውን ጉዳያት ኣብ ጀርመን ኣመሓላሊፍዎ።**

**ኣቶ ካሕሳይ ብወገኑ ህዝቢ ኤርትራ 50 ዓመታት ንመሰል ርእሰ ውሳኔኡ ልኡላውነቱን ንምርግጋጽን ንምሕላውን ኣንጻር ዘይባተኽ ተጻብኦታት ምምሕዳር ኣመሪካ ይኹን ኣብ ግዜ ብረታዊ ቃልስና‘ውን ኣንጻር ሕብረት ሶቬትን ተሓባበርታ ሃገራት ዝተበደለን ህዝቢ ኢዩ።ህዝቢ ኤርትራኣብ ሓደ መኣዲ ዓሲሉ ስለ ናጽነቱን ክብረቱን ነዊሕ ዓመታት ዝተቃለሰን ክቡር ዋጋ ዝኸፈለን፡ዕዉትን ሕቡንን ህዝቢ ኢዩ። ድሕሪ ምዕዋት ብረታዊ ቃልሲ እንተኾነ ኣብ ድርክኹት ምህናጽ ሃገር ኣብ ዝነበረሉ እዋን ብዝሓለፉ ምምሕዳራት ኣመሪካን መሰልቱን ዳግማይ ዝተበደለ ኢዩ። ቀርኒ ኣፍሪቃ ይኹን ዞባ ቀይሕ ባሕሪ በቲ ዘለዎ ስትራተጂካዊ ስሕበትን ኣገዳስነትን ንሃገራት እዚ ከባቢ፡ ብሓፈሻ ንከም ኤርትራ ዝኣመሰላ ሃገራት ከኣ ብፍላይ ተጠመቲ ከምዝገብረን ሓቢሩ።**

**ቀጺሉ ዝሓለፈ 27 ዓመታት ወያነ ከካይዶ ዝጸንሐ ዘይምዕሩይ ቁጠባዊ ፓለቲካዊ ማሕበራውን ኩነታት ኣብ ኩለን ክልላት ኣድልዎ ግህሰት ሰብኣዊ መሰላት ተጠቂሙ፡ ክገዝእ‘ኳ እንተጸንሐ፡ብሓያል ቃልስን ድፍኢትን፡ምልዕዓልን፡ህዝቢ ኢትዮጵያ፡ዝተፈጥረ ቅልውላው ወያነ ተመኪቱ፡ተገሊሉ፥ሳላ‘ዝን ካብ ነዊሕ ኣትሒዙ ክካየድ ዝጸንሐ ተወፋይነት ን ጽንዓትን ድፍኢትን መኸተን፡ሓያል መርገጺ መንግስትን ህዝብን ኤርትራ ድማ፡ርግኣት ሰፊኑ ኤርትራን ኢትዮጵያን ናይ ስምምዕ ውዕል ከቲመን፡ናብ ምትሕግጋዝን ምርግጋእን ጉርብትና ኣንጊሰን፡ይሰርሓ ኣለዋ ኢሉ።**

**ቀጺሉ፡ ኣቶ ተኽሉ ለባሲ ሓላፊ ዲፕሎማስን ሜድያን ኣብ ኤምባሲ ኤርትራ። እዚ ተበጺሑ ዘሎ ሽርክነትን ምሕዝነትን ኣብ ልኡላውነትን ሰላማውን ሓባራውን ህላወን ዝተመርኮሰ መትከል ምዃኑን እቲ ብ9ሓምለ 2018 ብክልቲአን ሃገራት ሓባራዊ ኣዋጅ ዝወጸ።ወያነ ነዚ ብኽልቲአን ሃገራት ዝተኻየደ ስምምዕ፡ውዕል ይቃወምን ዕንቅፋትይፈጥር ይሃሉ ዳኣ‘ምበር፡ውሳኔ ዶብ ኮምሽን ንዝተወሰነ ግዜ ተወንዚፉ ከምዘይጸንሕ ርዱእ ኢዩ ኢሉ። ቀጺሉ ክንዮ ዝምድና ኤርትራን ኢትዮጵያን ምስ ሶማል፡ደቡብ ሱዳን፡ኬንያን ካልኦት ሃገራት ቀርኒ ኣፍሪቃ ምትሕብባርን ደገፍን ኣገዳሲ ጉዕዞ ሒዙ ኣሎ፤እዚጥራይ ዘይኮነ ምስ ዞባውን ኣህጉራውን ፊናንስያዊ ትካላት‘ውን ዝምድናታት ይበጋገስ ከም ዘሎ ኣብሪሁ። ኣብ መደምደምታ ንዝምድና ጀርመንን ኤርትራን ኣመልኪቱ፥ መስርሕ ሰላም ኤርትራ ኢትዮጵያ ምስ ጀመረ፡ካብተን ቀዳሞት ሃገራት ብደረጃ ሚኒስተር ልኡኽ ዝሰደደት ጀርመን ምዃና፡ባይቶ ጀርመን‘ውን፡ንኣገዳስነት መስርሕ ሰላም ኤርትራ ኢትዮጵያ ዘትዩን ደጊፉን፤ካብቲ በብግዜኡ ክካየድ ዝጸንሐ ኮሚቴ ቁጠባዊ ምትሕግጋዝን ምዕባሌን 11 ዝኣባላቱ ጉጅለ ኤርትራ ምብጽሖምን ምስ ሰበስልጣናት ኤርትራ ከምዝዘተዩ ሓቢሩ።**

**ገምጋም 2018 ኣብ ቃልስና ፍሉይ ምዕራፍን ታሪክን ዘለዋ ፡ድሕሪ ናጽነትና፡ ዝያዳ ሓይልናን፡ጽንዓትና፡መኸተናን ዘመስከረት ዓመት ኔራ። በዚ ኸኣ 2019 ምህናጽ ሃገር ናብ ዘተኣማምን ደረጃ ንምብጻሕ ቅኑዕ መንገዲ ሒዝና ኣለና ኢሉ።**

**ድሕሪ‘ዚ ተሳተፍቲ ብርክት ዝበለ ዘቕረብዎ ሕቶታት በብኣርእስቱ መልሲ ተዋሂቡ ዕግበቶም ገሊጾም ።**

**ተሳተፍቲ ብወገኖም፥**

* **ሎሚ‘ውን ከም ትማሊ ኣብ እምነትና ቃልስናን ጸኒዕና፡ነዚ ተበጺሑ ዘሎ ናይ ምትሕግጋዝን ሰላምን መንገዲ ንድግፍ፤**
* **ወያነ ዘካይዶ ዘሎ ናይ ዓቅሊ ጽበት ግዝያዊ ዕንቅፋት ንኹንኖ፥**
* **ብሕጂ ንዝመጽእ እንተታት`ውን ኣብ ሸቶኡ ኽበጽሕ ዝከኣሎም፡ከምዝሰርሑ ድልውነቶም ኣረጋጊጾም።**

**ዓወት ንሓፋሽ!**

**ሃገራዊ ሽማግለ ከተማ ሙኒክ**